Danske Studenters Roklub er en roklub, der har klubhus ved Svanemøllen på Østerbro i København. Klubben blev dannet i 1917 af Akademisk Roklub (fra 1894) og Polyteknisk Roklub (fra 1887). Roklubbens bygning i Svanemøllebugten er opført i 1939 (arkitekt Ove Mandrup-Poulsen) efter at det tidligere klubhus i Kalkbrænderihavnen (et ungdomsværk fra 1919 af Poul Henningsen, nedbrændte den 28. november 1936).